AFRIKAANSE OPSOMMING: Elke vertakking van die wetenskap is tot 'n minder of meerdere mate onderhewig aan metingsfout. Dit is die gevolg van die omstandighede waaronder metings gemaak word soos die eenheid wat gemeet word, die waarnemer, die meetinstrument en die data versamelingsmetode. Die metingsfout kan verminder word deur die studie ontwerp maar op 'n sekere punt is verdere verbetering in presisie moeilik en onprakties. Dit is dan belangrik om die omvang ven die metingsfout te bepaal en om die effek hiervan op verwantskappe te ondersoek. Hierdie aspekte is veral waar vir die meting van bloeddruk by die mens. Die goue standaard vir die meet van bloeddruk is 'n 24-uur deurlopenee meting. Hierdie tegnologie is egter nie in primêre gesondheidsklinieke in Suid-Afrika beskikbaar nie en 'n stel van drie kwik gebasseerde bloedrukmetings is die norm by 'n kliniek besoek. Die kwaliteit van die standard kombinasie van die herhaalde metings kan verbeter word deur die modellering van die metingsfout van diastoliese en sistoliese bloeddruk metings. Die bepaling van optimale gewigte vir die lineêre kombinasie van die metings lei tot 'n beter skatting van die pasiënt se ware bloedruk. Die gewigte kan berekening word met die metode van strukturele vergelykings modellering (SVM) wat 'n ryker klas van modelle bied as die standaard herhaalde metings analise van variansie modelle. Dié model het minder beperkings en gee dus meer informasie as die tradisionele benaderings. Strukurele vergelykings modellering wat 'n spesial geval van kovariansie strukturele modellering is, is oor die jare nuttig aangewend in die sosiale wetenskap. Die aanhang is die gevolg van die feit dat meervoudige lineêre regressie en faktor analise ook spesiale gevalle van die metode is. Meervoudige-tipe meervoudige-tyd (MTMT) modelle is 'n spesifieke strukturele vergelykings model wat die modellering van bloedruk pas. Hierdie tipe model is 'n variant van die herhaalde metings ontwerp en is gebaseer op Campbell en Fiske (1959) se voorstel dat die kwaliteit van verskillende metodes bepaal kan word deur dit met ander metodes te vergelyk om sodoende sistematiese en stogastiese foute te onderskei. Die MTMT model pas ook goed in by die onderliggende fisiologies aspekte van bloedruk en die meting daarvan. Dit is dus 'n goeie alternatief vir studies waar die herhaalde metings nie ekwivalente replikate is nie. Hierdie tesis fokus op die strukturele vergelykings model en die toepassing daarvan in hipertensie studies uitgevoer in die Mamre gemeenskap en 'n hipertensie kliniek populasie in Mitchells Plain.